MC06 Skift billede ved en grænse
Byg videre på tælleren med A og B. Et hjerte skal vises ved de første to tryk på A. Fra det tredje tryk skal programmet vise et flueben.
Byg programmet
Åbn MC06-Start-taeller.hex med Importer på MakeCodes startside. Giv projektet navnet Grænse. A lægger én til, og B nulstiller.
Læg pause (ms) med værdien 1000 efter vis nummer i A. Det giver tid til at læse tallet før billedet.
Tilføj hvis med ellers fra Logik under pausen. Sæt sammenligningen antal mindre end 3 ind i stedet for sand.
Læg vis ikon med hjerte i den øverste gren. Læg vis ikon med ja i ellers-grenen. Ja er fluebenet.
Behold B som sæt antal til 0 og vis nummer antal. Tilføj pause 1000 og vis ikon med hjerte.
Prøv grænsen
Tryk B og derefter A fire gange. Vent på både tallet og billedet efter hvert tryk. Notér billedet ved 2, 3 og 4. Hvorfor skifter billedet allerede ved 3? Tryk B og A igen. Kontrollér, at tælleren begynder forfra med 0 og 1.
Flyt grænsen
Gem Grænse. Giv derefter projektet navnet Grænse fem. Flyt kun grænsen til 5. Forudsig og afprøv resultatet ved 4, 5 og 6. Gem filen, åbn den igen, og prøv grænsen endnu en gang.

